Rodulfus rex... residens castro Divione mense aprili, cum causas suas teneret Rotbertus comes palatii, et Gislebertus comes Burgundię, aliique plures tam comites quam nobiles viri, interpellatus est Rotbertus vicecomes a Wizone, advocato sancti Benigni, de quibusdam servis qui quamvis ex illius servo, tamen ex ancilla sancti Benigni, et ex potestate et fisco Longivici nati fuissent, magisque sancto Benigno quam ipsi Rotberto servire deberent: tunc, in ipso placito, in presentia principum, eosdem servos vuirpiwit, et sancto Benigno reddidit; promittens deinceps, si aliquis parentum aut heredum illius eos repetere vel calumniare voluisset, se testem et defensorem sancti Benigni contra eosdem fore.